रावलाकोट आज़ाद कश्मीर के पुंछ ज़िले का सबसे बड़ा नगर है। यह पीर पंजाल पर्वतमाला में एक घाटी में स्थित है और एक रमणीय क्षेत्र है। यहाँ से 30 किमी दूर 8800 फ़ुट की ऊँचाई पर स्थित तोलीपीर और 18 किमी की दूरी पर स्थित बंजोसा झील दो विशेष पर्यटक स्थल हैं। हालांकि यह क्षेत्र पाकिस्तान के नियंत्रण में है, भारत इसे अपना भाग मानता है। सन् 2005 के कश्मीर भूकम्प में इस ज़िले में बहुत हानि पहुँची थी। यहाँ के स्थानीय लोग कश्मीरी नहीं बल्कि पंजाबी की पोठोहारी उपभाषा व डोगरी भाषा से मिलती-जुलती भाषा बोलते हैं।